अमेरिका के राष्ट्रपति कार्यालय व्हाइट हाउस के मुताबिक ट्रंप ने देश के शक्ति प्रदर्शन और कमांडर-इन-चीफ के तौर पर अपनी भूमिका को रेखांकित करने के लिए सैन्य परेड आयोजित करने को कहा है. प्रेस सचिव सारा सैंडर्स ने कहा, 'हमारे देश को सुरक्षित रखने के लिए रोज-रोज अपने जीवन को खतरे में डालने वाले अमेरिकी सैनिकों का राष्ट्रपति ट्रंप बहुत समर्थन करते हैं. उन्होंने कहा कि ट्रंप ने सेना के कमांडर-इन-चीफ को एक ऐसा उत्सव का आयोजन करने के लिए कहा है, जहां सभी अमेरिका के लोग सेना का सम्मान जाहिर कर सके.